Борис Младенов-Young
Сниши се слънцето… Денят превали…

chitanka.info

Сниши се слънцето… Денят превали.

Необичайно тихо е у нас.

„Децата не дойдоха и едва ли

ще ни споходят днес в по-късен час.

Да, с тях е лошо, но без тях е скука.

Омръзна ми с таблета да седя.

Как пусто е, когато не са тука —

потискаща е тази самота!“

На „скуката“ си ти се наслаждавай,

че може всеки миг да връхлетят —

дохождали са късно и друг път.

И, о, тогаз, спокойствие, прощавай!

Ще има да ми хленчиш след това,

че те боли от кръвното глава!!!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.